CELEX: 62013FN0045
Language: sk
Date: 2013-05-15 00:00:00
Title: Vec F-45/13: Žaloba podaná 15. mája 2013 — ZZ a i./EIB

20.7.2013   
            
            
               SK
            
            
               Úradný vestník Európskej únie
            
            
               C 207/62
            
         Žaloba podaná 15. mája 2013 — ZZ a i./EIB
   (Vec F-45/13)
   2013/C 207/108
   Jazyk konania: francúzština
   
      Účastníci konania
   
   
      Žalobcovia: ZZ a i. (v zastúpení: L. Levi)
   
      Žalovaná: Európska investičná banka
   
      Predmet a opis sporu
   
   Zrušenie rozhodnutí obsiahnutých vo výplatných listinách o uplatnení všeobecného rozhodnutia Európskej investičnej banky stanovujúceho rast platov do výšky 2,3 % pre všetkých zamestnancov a rozhodnutia určujúceho tabuľku zásluh upravujúcu stratu 1 až 3 % platu a s tým súvisiaci návrh zaviazať inštitúciu na zaplatenie rozdielu v odmene, ako aj náhrady škody
   
      Návrhy žalobcov
   
   
               —
            
            
               zrušiť rozhodnutia o uplatnení rozhodnutia správnej rady EIB z 18. decembra 2012 stanovujúceho rast platov do výšky 2,3 % a rozhodnutia riadiaceho výboru EIB z 29. januára 2013 určujúceho tabuľku zásluh upravujúcu stratu 1 až 3 % platu, na žalobcov, podľa ktorých sú rozhodnutia obsiahnuté vo výplatných listinách za apríl 2013, ako aj zrušiť v rovnakom rozsahu rozhodnutia obsiahnuté v neskorších výplatných listinách, a ak je to potrebné, zrušiť informačné oznámenie, ktoré žalovaná adresovala žalobcom 5. februára 2013,
            
         
               —
            
            
               zaviazať žalovanú na zaplatenie rozdielu v odmene vyplývajúceho z uvedených rozhodnutí správnej rady EIB z 18. decembra 2012 a riadiaceho výboru EIB z 29. januára 2013, vzhľadom na uplatnenie tabuľky zásluh „4-3-2-1-0“ a tabuľky „pre nových zamestnancov“„5-4-3-1-0“, alebo subsidiárne, pre žalobcov, ktorí dostali známku A, vzhľadom na uplatnenie tabuľky zásluh 3-2-1-0-0 a pre žalobcov, na ktorých sa vzťahuje tabuľka „pre nových zamestnancov“ vzhľadom na tabuľku „4-3-2-0-0“; túto sumu rozdielu v odmene treba zvýšiť o úroky z omeškania od 12. apríla 2013 a následne od 12. každého mesiaca až do úplného splatenia, tieto úroky sa určia na základe úrokovej sadzby stanovenej ECB zvýšenej o 3 percentuálne body,
            
         
               —
            
            
               zaviazať žalovanú na náhradu škody spôsobenej stratou kúpnej sily, táto škoda je ohodnotená ex aequo et bono a predbežne na 1,5 % mesačnej odmeny každého žalobcu,
            
         
               —
            
            
               zaviazať EIB na náhradu trov konania.